**ΕΠΕΞΗΓΗΣΗ ΕΝΝΟΙΩΝ 1.1**

**Μητριαρχία:** Κοινωνικό σύστημα κατά το οποίο η γυναίκα κυβερνά την οικογένεια και την πολιτεία (πχ αρχαία Κρήτη και Κύπρος)

**Πατριαρχία:** Η κοινωνική οργάνωση όπου ανώτατος αρχηγός είναι ο πατέρας (πχ αρχαία Αθήνα και Ρώμη)

**Βιομηχανική επανάσταση:** Ιστορική περίοδος (1760 – 1860), που χαρακτηρίστηκε από ραγδαίες μεταβολές (τεχνικές, οικονομικές, κοινωνικές και πολιτισμικές), οι οποίες οδήγησαν στην «εκβιομηχάνιση» της κοινωνίας στη Μεγάλη Βρετανία και κατ’ επέκταση στον υπόλοιπο κόσμο.

**Υπογεννητικότητα:** Η μείωση των ετήσιων γεννήσεων σε έναν τόπο, που χαρακτηρίζεται από την απόκτηση παιδιών σε μεγαλύτερη ηλικία και από τον μικρό αριθμό παιδιών ανά οικογένεια (δείκτης γεννητικότητας στην Ελλάδα: 1,2 παιδιά ανά γυναίκα).

**Μετατροπή της οικογένειας από παραγωγική σε καταναλωτική μονάδα:** Οι παλιές αγροτικές οικογένειες συνήθιζαν να παράγουν οι ίδιες τα προϊόντα που κατανάλωναν (κρέας, γάλα, λαχανικά, ρουχισμό).

Πλέον οι οικογένειες αγοράζουν τα προϊόντα που καταναλώνουν, αφού αυτά παράγονται από εξειδικευμένες οικονομικές μονάδες (επιχειρήσεις).